

**ДО**

**Г-ЖА СВЕТЛОМИРА СТЕФАНОВА ИВАНОВА**

**УПРАВИТЕЛ НА „ДИТЕКС-СМ“ ООД**

**ул. “Илинден" №10**

**гр. Враца 3000**

**Относно:** *Инвестиционно предложение „ЕНЕРГИЙНО ОБНОВЯВАНЕ НА ШИВАШКИ ЦЕХ НА “ДИТЕКС-СМ“ ООД в гр. Враца, по процедура BG-RRP-4.02I ПОДКРЕПА ЗА ЕНЕРГИЙНО ОБНОВЯВАНЕ НА СГРАДИ В СФЕРАТА НА ПРОИЗВОДСТВОТО, ТЪРГОВИЯТА И УСЛУГИТЕ“*

**УВАЖАЕМА ГОСПОЖО ИВАНОВА,**

Във връзка с внесено уведомление с вх. № ОВОС-ЕО-220/12.06.2023 г. на РИОСВ-Враца, за горецитираното инвестиционно предложение, на основание чл. 6а, т. 2 от *Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, ДВ бр. 73/2007 г., изм. и доп. ДВ бр. 94/2012 г.)*, Ви уведомявам следното:

Така заявеното инвестиционно предложение *„ЕНЕРГИЙНО ОБНОВЯВАНЕ НА ШИВАШКИ ЦЕХ НА “ДИТЕКС-СМ“ ООД в гр. Враца“* **попада** в обхвата на чл. 2, ал. 2 от *Наредбата за ОС*.

Съгласно внесената с уведомлението информация и документация, обектът, предмет на ИП се намира в поземлен имот с идентификатор 12259.1008.449 по КККР на гр. Враца, вид територия Урбанизирана, НТП: За шивашката промишленост, площ 5189 кв. м.

ИП предвижда подобряване на енергийната ефективност, чрез внедряване на енергоефективни мерки в шивашки цех на фирма „ДИТЕКС-СМ“ ООД, Враца, състоящи се в следното:

• Топлинно изолиране на външни стени;

• Мерки по системите за отопление и вентилация;

• Изграждане на система за сградна автоматизация и управление;

• Оползвотворяване на енергия от възобновяеми източници, чрез изграждане на покривна фотоволтаична инсталация за производство на ел. енергия 80 кWр.

Генерираните отпадъци по време на строителството ще бъдат извозвани до Регионалното депо на общините Враца и Мездра. Съгласно изискванията на Закона за управление на отпадъците, преди започване на строително-монтажни дейности ще бъде изготвен План за управление на строителните отпадъци. Инвестиционното предложение не е свързано с формиране на отпадъчни води. В процеса на работа не се очаква емитиране на вредни вещества във въздуха, водите и/или почвите.

Мястото, където ще се реализира настоящото ИП **не попада** в границите на защитени територии по смисъла на *Закона за защитените територии* (ЗЗТ, Обн. ДВ, бр. 133/1998 г.) и в обхвата на защитени зони съгласно *Закона за биологичното разнообразие (ЗБР, Обн. ДВ, бр. 77/2002 г.).* Най-близо разположените защитени зони, на 500 м са BG0000166 „Врачански Балкан” за опазване на природните местообитания и на дивата флора и фауна, обявена със Заповед № РД-1031/17.12.2020 г. на МОСВ (Обн. ДВ, бр. 19/2021 г.) и BG0002053 „Врачански Балкан” за опазване на дивите птици, обявена със Заповед № РД-801/04.11.2008 г. на МОСВ (обн. ДВ, бр. 105/2008 г.).

Така заявеното инвестиционно предложение и предвидената с него дейност **не попада/не може** да бъде отнесено към някоя от позициите на Приложения № 1 и № 2 на Закона за опазване на околната среда (ЗООС) и **не подлежи** на регламентираните по реда на глава шеста от него процедури по оценка на въздействието върху околната среда (ОВОС) или екологична оценка (ЕО).

С оглед гореизложеното, отчитайки **местоположението** (извън границите на защитени зони от мрежата „Натура 2000“) **и характера** (ЕЕ на съществуваща сграда) на заявеното инвестиционно предложение, при реализацията му **няма вероятност от отрицателно въздействие** върху защитени зони от мрежата „Натура 2000“, включително и върху най-близо разположените защитени зони, по отношение на: пряко или косвено унищожаване, увреждане или фрагментиране на природни местообитания и местообитания на растителни и животински видове, вкл. птици, предмет на опазване в защитените зони; трансформация на местообитания на видове, безпокойство или прогонване на видове, предмет на опазване; нарушаване целостта и целите на опазване на защитените зони; нарушаване кохерентността между съседни защитени зони; въздействие на предложените дейности причинени поотделно или във взаимодействие с други инвестиционни предложения/планове, програми проекти (ИП/ППП). При реализиране на ИП не се очаква да се предизвикат отрицателни кумулативни въздействия.

В тази връзка на основание чл. 2, ал. 2 от *Наредбата за ОС,* Ви уведомявам, че за така заявеното инвестиционно предложение „ЕНЕРГИЙНО ОБНОВЯВАНЕ НА ШИВАШКИ ЦЕХ НА “ДИТЕКС-СМ“ ООД в гр. Враца*“*, **преценката** на компетентния орган е, че **не е необходимо провеждане на процедура по реда на Глава втора** от Наредбата за ОС.

*Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.*

*При всички случаи на промяна в параметрите на инвестиционното предложение или на някои от обстоятелствата, при които е издадено настоящото писмо, възложителят е длъжен да уведоми незабавно РИОСВ за промените.*

